CELEX: C2007/155/26
Language: el
Date: 2007-07-07 00:00:00
Title: Υπόθεση C-222/07: Αίτηση για την έκδοση προδικαστικής αποφάσεως, την οποία υπέβαλε το Tribunal Supremo (Ισπανία) στις 3 Μαΐου 2007 — UTECA (Unión de Televisiones Comerciales Asociadas) κατά Federación de Asociaciones de Productores Audiovisuales, Ente Público RTVE και Administración del Estado

7.7.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/14
            
         Αίτηση για την έκδοση προδικαστικής αποφάσεως, την οποία υπέβαλε το Tribunal Supremo (Ισπανία) στις 3 Μαΐου 2007 — UTECA (Unión de Televisiones Comerciales Asociadas) κατά Federación de Asociaciones de Productores Audiovisuales, Ente Público RTVE και Administración del Estado
   (Υπόθεση C-222/07)
   (2007/C 155/26)
   Γλώσσα διαδικασίας: η ισπανική
   Αιτούν δικαστήριο
   Tribunal Supremo
   Διάδικοι στην υπόθεση της κύριας δίκης
   
      Προσφεύγουσα: UTECA (Unión de Televisiones Comerciales Asociadas)
   
      Καθής και παρεμβαίνουσες: Federación de Asociaciones de Productores Audiovisuales, Ente Público RTVE και Administración del Estado
   Προδικαστικά ερωτήματα
   
               1)
            
            
               Σύμφωνα με το άρθρο 3 της οδηγίας 89/552/ΕΟΚ (1) του Συμβουλίου, [της 3ης Οκτωβρίου 1989], για το συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά με την άσκηση τηλεοπτικών δραστηριοτήτων, όπως τροποποιήθηκε από την οδηγία 97/36/ΕΚ (2), του Ευρωπαϊκού Κοινοβουλίου και του Συμβουλίου, της 30ής Ιουνίου 1997, έχουν τα κράτη μέλη τη δυνατότητα να υποχρεώνουν τους τηλεοπτικούς φορείς να διαθέτουν ποσοστό των εσόδων τους από την εκμετάλλευση για την προηγούμενη χρηματοδότηση ευρωπαϊκών κινηματογραφικών ταινιών και τηλεταινιών;
            
         
               2)
            
            
               Σε περίπτωση καταφατικής απαντήσεως στο προηγούμενο ερώτημα, είναι σύμφωνη με την οδηγία αυτή και με το άρθρο 12 της Συνθήκης ΕΚ, σε συνδυασμό με τις λοιπές ειδικές διατάξεις στις οποίες αυτό αναφέρεται, εθνική διάταξη η οποία, πέραν του ότι περιλαμβάνει την υποχρέωση της προεκτεθείσας προηγούμενης χρηματοδοτήσεως, προβλέπει ότι το 60 % της εν λόγω χρηματοδοτήσεως προορίζεται για έργα με γλώσσα πρωτοτύπου την ισπανική;
            
         
               3)
            
            
               Συνιστά κρατική ενίσχυση, κατά την έννοια του άρθρου 87 της Συνθήκης ΕΚ, υπέρ της ισπανικής κινηματογραφικής βιομηχανίας η υποχρέωση που επιβάλλεται με εθνική διάταξη στους τηλεοπτικούς φορείς και συνίσταται στη διάθεση ποσοστού των εσόδων τους από την εκμετάλλευση για την προηγούμενη χρηματοδότηση κινηματογραφικών ταινιών, όταν το 60 % του ποσού αυτού προορίζεται συγκεκριμένα για έργα με γλώσσα πρωτοτύπου την ισπανική, τα οποία στο μεγαλύτερο μέρος τους παράγονται από την εν λόγω βιομηχανία;
            
         
      (1)  ΕΕ L 298, σ. 23.
   
      (2)  ΕΕ L 202, σ. 60.